CELEX: 62015FN0006
Language: sk
Date: 2015-01-21 00:00:00
Title: Vec F-6/15: Žaloba podaná 21. januára 2015 – ZZ/EASA

30.3.2015   
            
            
               SK
            
            
               Úradný vestník Európskej únie
            
            
               C 107/40
            
         
      Žaloba podaná 21. januára 2015 – ZZ/EASA
      (Vec F-6/15)
      (2015/C 107/53)
      Jazyk konania: angličtina
      
         Účastníci konania
      
      
         Žalobca: ZZ (E. Asenov, advokát)
      
         Žalovaná: Európska agentúra pre bezpečnosť letectva (EASA)
      
         Predmet a opis sporu
      
      Zrušenie rozhodnutia Európskej agentúry pre bezpečnosť letectva, ktorým bola ukončená zmluva so žalobcom uzavretá na dobu určitú pred uplynutím tejto doby stanovenej v zmluve a návrh na náhradu škody v súvislosti s majetkovou a nemajetkovou ujmou spôsobenou predčasným ukončením zmluvy, vrátane úrokov
      
         Návrhy žalobcu
      
      
                  —
               
               
                  zrušiť napadnuté rozhodnutie č. 2014/039/E zo 16. apríla 2014, ktorým sa predčasne ukončuje zmluva so žalobcom a ktoré bolo potvrdené rozhodnutím EASA č. SR 14-005 z 27. októbra 2014;
               
            
                  —
               
               
                  priznať žalobcovi náhradu nemajetkovej ujmy, ktorú mu rozhodnutie spôsobilo vo forme poníženia, urážky, poškodenia dobrého mena a zhoršeného zdravotného stavu. Žalobca nemajetkovú ujmu odhaduje na 100 000 eur;
               
            
                  —
               
               
                  priznať žalobcovi náhradu majetkovej ujmy, ktorú mu spôsobilo rozhodnutie o predčasnom ukončení zmluvy. Majetková ujma predstavuje rozdiel medzi odmenou žalobcu v plnom rozsahu a kompenzáciou v zmysle článku 47 písm. b) bodu ii) CEOS za obdobie medzi predčasným ukončením zmluvy žalobcu a dňom jej obnovenia alebo dátumom riadneho ukončenia zmluvy, teda 1. novembrom 2015. Uvedený rozdiel sa odhaduje na 75 000 eur, ale presnejšie ho môže vyčísliť účtovník EASA;
               
            
                  —
               
               
                  obnoviť riadny výkon zmluvy žalobcu, ako aj jeho pracovný vzťah s Európskou agentúrou pre bezpečnosť letectva;
               
            
                  —
               
               
                  Pokiaľ ide o dôkazy:
                  
                              —
                           
                           
                              v rámci ústnej časti konania predvolať jedného svedka, ktorý má potvrdiť dobré meno žalobcu v profesijnej komunite civilného letectva pred jeho nezákonným prepustením;
                           
                        
                              —
                           
                           
                              v rámci ústnej časti konania predvolať jedného svedka, ktorý má vypovedať o mentálnom a fyzickom zdraví žalobcu počas nezákonného prepustenia a ukončenia zmluvy a po ňom;
                           
                        
                              —
                           
                           
                              zaviazať EASA, aby predložila zoznam citlivých otázok;
                           
                        
            
                  —
               
               
                  zaviazať žalovanú, aby znášala svoje vlastné trovy konania a nahradila trovy konania žalobcu, vrátane výdavkov advokáta, ktorý žalobcu zastupoval na Súde pre verejnú službu, trov súvisiacich s výpoveďou svedkov a akýchkoľvek iných výdavkov vynaložených v súvislosti s konaním.